బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
మా నిర్మాతకు చెవుడు.. సెక్స్ సినిమాతో సెన్సారోళ్లకు చుక్కలు: ‘ఏడు చేపల కథ’ హీరో
‘ఏడు చేపల కథ’ హీరో అభిషేక్ రెడ్డి అస్సలు సిగ్గుపడకుండా చాాలా నిజాయతీ మాట్లాడారు. ఒక ప్రెస్ మీట్‌లోలా కాకుండా ఫ్రెండ్స్ మాట్లాడినట్టు సినిమా గురించి చెప్పుకొచ్చారు.
Samayam Telugu | Updated:
Nov 7, 2019, 04:59PM IST
‘ఏడు చేపల కథ’ హీరో అభిషేక్ రెడ్డి
పచ్చి అడల్ట్ కామెడీతో, ఓ వర్గం ప్రేక్షకులను విశేషంగా ఆకట్టుకున్న సినిమా ‘ఏడు చేపల కథ’. ఇప్పటికే టీజర్లు, ట్రైలర్‌తో విపరీతమైన హైప్ క్రియేట్ చేశారు. ట్రైలర్ చూసిన చాలామంది దానిలోని మసాలా కంటెంట్ చూసి అసలు ఈ సినిమాకు సెన్సార్ క్లియరెన్స్ వస్తుందా అని అనుమానపడ్డారు. కానీ, మొత్తానికి సెన్సార్ చేసి ‘ఎ’ సర్టిఫికెట్ సినిమాగా రేపు (నవంబర్ 7న) విడుదల చేస్తున్నారు. అభిషేక్ రెడ్డి హీరోగా నటించిన ఈ సినిమాలో బిగ్ బాస్ ఫేం భాను శ్రీ, ఆయేషా సింగ్, నగరం సునీల్ ఇతర ప్రధాన పాత్రలు పోషించారు.
ఇదిలా ఉంటే, సినిమా విడుదలకు ఒక్కరోజు ఉందనగా బుధవారం చిత్ర హీరో అభిషేక్ మీడియా ముందుకు వచ్చారు. నిర్మాత శేఖర్ రెడ్డి, డిస్ట్రిబ్యూటర్ బాపిరాజు‌తో కలిసి హైదరాబాద్‌లో మీడియా సమావేశం నిర్వహించారు. ఈ సందర్భంగా అభిషేక్ చాలా నిజాయతీ మాట్లాడారు. తాము తీసింది బూతు సినిమానే అయినా అందులో ప్రేక్షకులకు కనెక్ట్ అయ్యే ఒక ఎమోషన్ ఉందన్నారు. మసాలా డోస్ కాస్త ఎక్కువగానే ఉంటుందని, ఇండస్ట్రీలో నిలదొక్కుకోవాలంటే ఏదైనా గట్టిగా కొట్టాలనే ఉద్దేశంతో ఈ కంటెంట్ ఎంపిక చేసుకున్నామని వెల్లడించారు.
Also Read: బాలకృష్ణకు విలన్‌గా బాలీవుడ్ హీరో.. బోయపాటి భారీ ప్లాన్
‘‘2015లో నేను ‘ఆవు పులి మధ్యలో ప్రభాస్ పెళ్ళి’ అనే సినిమా చేశాను. చాలా నీట్‌గా, అమ్మాయిలను చాలా చక్కగా చూపించి తీస్తే మా గుడ్డలు ఊడదీసేశారు. ఆ సినిమా రిలీజ్ అయిన తరవాత ఆడలేదు. సంకనాకిపోయాం. ఆ తరవాత అదే డైరెక్టర్, అదే కెమెరామేన్, అదే హీరోతో.. అంటే సేమ్ క్రూతో ఈ సినిమా చేశాం. కాకపోతే నిర్మాత మారారు. ఈసారి ఏ జోనర్ తీసుకున్నా చాలా గట్టిగా, బలంగా కొడదాం అని నిర్ణయించుకున్నాం. ఆ కసిలో నుంచి వచ్చిన స్క్రిప్టే ఈ ‘ఏడు చేపల కథ’.
డైరెక్టర్ నాకు ఈ స్క్రిప్ట్ ఇచ్చినప్పుడు మొత్తం చదివితే అంతా మసాలానే ఇంకేం లేదు. ఈ సినిమా గురించి చెప్పాలంటే రెండే పాత్రలు. ఒకటి టెంప్ట్ రవి. ఇంకోటి వీడు బాబు ఉన్నాడు.. వాడి పేరు సుందర్. వాడే విలన్. ఒకడు చచ్చేలోపు మసాలా కోసం ట్రై చేస్తూ ఉంటాడు. ఇంకొకడు ఈ మసాలా ఎందుకు తగులుతుందో తెలియక తిరుగుతూ ఉంటాడు. ఈ స్క్రిప్ట్ నేను చదివిన తరవాత దీనిలో నేను హీరో ఏంటండి అని అడిగాను. కానీ, కొత్తోళ్లు సక్సెస్ అవ్వాలి అంటే అడల్ట్ కామెడీ అయినా గట్టిగా కొట్టాలని మా డైరెక్టర్ ధైర్యం చెప్పారు.
ఇలాంటి స్క్రిప్ట్ చెప్తే ఏ నిర్మాత అయినా భయపడిపోతారు. కానీ, శేఖర్ రెడ్డి గారు మాత్రం ఓకే, అద్భుతం అన్నారు. నిజానికి ఈరోజుకి కూడా మా నిర్మాతకు ఈ సినిమా కథ తెలీదు. ఎవరైనా అడిగితే అద్భుతమైన లవ్ స్టోరీ, అద్భుతమైన సెంటిమెంట్ స్టోరీ అని చెబుతుంటాడు. ఇంతకీ మ్యాటర్ ఏంటంటే.. ఈ సినిమా కథ చెబుతున్నప్పుడు మా నిర్మాత కాసేపు అలా నిద్రలోకి జారుకున్నాడు. డైరెక్టర్ అదీ ఇదీ అని మొత్తం చెప్పేశాడు. కాసేపు పోయాక లేచి అద్భుతం, సినిమా సూపర్, దీనికి అద్భుతమైన టైటిల్ చెప్తా.. ‘తుమ్మెద’ పెట్టేసుకోండి అన్నాడు.
ఆ తరవాత నిర్మాత సరితా రెడ్డి గారు అసలు విషయం చెప్పారు. శేఖర్ రెడ్డి గారికి చెవుడు, ఏమీ వినపడదు అని చెప్పారు. నిజంగానే ఆయనకు వినపడదండి. ఏదో కొంచెం కొంచెం వినపడొచ్చు. కానీ, సినిమా కథ చెప్పినప్పుడు ఆయనకు ఏమీ వినపడలేదు. మొత్తానికి సినిమా సెట్స్‌మీదికి వెళ్లింది.. పూర్తిచేశాం. మీ అందరి ద్వారానే యూట్యూబ్‌లో వైరల్ అయ్యింది. ఆ తరవాత మా నిర్మాత మీద పెట్టకూడని పిటిషన్లు అన్నీ పెట్టారు. నానా ఇబ్బందులు పెట్టి సెన్సార్ ఆఫీసులో డ్రాయర్ మీద నిలబెట్టారు.
సెన్సార్ ఆఫీసర్ రాజశేఖర్ ఐఏఎస్ సినిమా చూసిన తరవాత ఒణికిపోయారు. ఈ సినిమాను వదిలితే నా పరిస్థితి ఏంటి? అన్నారు. కానీ, మా నిర్మాత మాత్రం సార్.. సినిమా అద్భుతం, ఎక్స్‌లెంట్ అని ఆయనతోనే అన్నారు. ఈయన సంబంధం లేకుండా నాన్ సింక్‌లో కూడా మాట్లాడుతుంటాడు. సెన్సార్ ఆఫీసులో ముగ్గురు లేడీస్ ఉన్నారు. వాళ్లకు ఈ సినిమా చూపించాడు. బ్లర్‌లు కూడా లేకుండా అలాగే వేసి చూపించాడు. సినిమా అయిపోయిన తరవాత ఈయన లోపలికి వెళ్లి వాళ్లకు నమస్కారం పెడుతుంటే.. వాళ్లు పైట్లు కప్పుకున్నారు.
వాళ్లతో మాది డాక్టర్స్ కుటుంబం అండి.. నేను పొలిటీషియన్‌ని, నా కొడుకు డాక్టర్, నా అల్లుడు డాక్టర్ అని చెబుతున్నాడు. ఓరినీ.. నువ్వు డాక్టర్ ఫ్యామిలీ నుంచి అయితే సెక్స్ సినిమా తీస్తావా? నువ్వు మాట్లాడే మాటలకి సినిమాకి సంబంధం ఉందా అని అన్నారు వాళ్లు. కానీ, ఈయనకు వినపడదు. మేడం మీరు కూడా చాలా బాగున్నారు.. నెక్ట్స్ సినిమాలో మీకు అవకాశం ఇస్తా అంటున్నాడు సెన్సార్ ఆఫీసులో ఒకామెతో. ఈయన అమాయకత్వానికి వాళ్లకు తిట్టాలో, బాధపడాలో అర్థం కాలేదు’’ అని తమ ప్రయాణం గురించి వివరించారు హీరో అభిషేక్.
ఏడు చేపల కథ సినిమా గురించి అన్ని విషయాలు బయటపెట్టిన హీరో
X
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.